આમ તો ભાજપના શાસકોનાં બજેટમાં શહેરના પૂર્વ વિસ્તારમાં ઓઢવ ખાતેના રાજેન્દ્ર પાર્ક રસ્તા પાસે ફલાય ઓવરનાં નિર્માણ માટે રૂ. પાંચ કરોડની રકમ ફાળવાઇ છે. પરંતુ કુલ રૂ.પ૦ થી ૬૦ કરોડના પ્રોજેકટ માટે આટલી રકમ ચણા મમરા જેવી ક્ષુલ્લક જ છે. જોકે રાજ્ય સરકારના બજેટમાં શહેરી આંતર માળખાકીય સુવિધાઓ માટેના ભંડોળમાં રાજેન્દ્ર પાર્ક ચાર રસ્તા અને અજિત મિલ ચાર રસ્તા ફલાય ઓવરના નિર્માણનો સમાવેશ કરાયો છે. જેના કારણે આ બંને બ્રિજ પ્રોજેકટના નિર્માણમાં ગતિ આવશે.